Tapaturmia kivitöissä
Tapaturmia kivitöissä. (S.H.) Perjantaina päivällä klo 1 aikaan tapahtui Stenius Oy:n työmaalla Munkkiniemessä kalliota louhittaessa onnettomuus. Edellisenä päivänä oli kalliota säretty dynamiitilla, mutta jostain syystä olikin panos vain osittain lauennut, osan jäädessä laukeamatta. Kun 19-vuotiaat työläisnuorukaiset Malinen ja Malm ryhtyivät samaan paikkaan kalliota poraamaan reikää, niin räjähtikin edellisenä päivänä laukeamatta jäänyt panoksen osa, sillä seurauksella, että Malisen kasvot ruhjoutuivat pahasti. Malm sai myöskin kasvoihinsa pahoja haavoja ja lisäksi vielä hänen vasemmasta kädestään meni joku pieni luu poikki. — Loukkaantuneita hoidetaan kirurgisessa sairaalassa.</div>

Lähde 
 Lähde: Uusi Suometar 11.2.1917 sivu 7

Anonyymi
Helsinki
Onnettomuudet
Uusi Suometar
1917